

PROJEKTS uz 27.12.2024.

vēlamais datums izskatīšanai: Attīstības komitejā 15.01.2025.

domē: 30.01.2025.

sagatavotājs: Indra Murziņa

ziņotājs: Indra Murziņa

 LĒMUMS

Ādažos, Ādažu novadā

2025. gada 30. janvārī **Nr.**«DOKREGNUMURS»

**Par Ādažu novada domes 23.10.2007.** **saistošo noteikumu Nr. 39 “Par detālplānojuma** **Ādažu novada Ādažu ciema nekustamajiem īpašumiem “Kaspersoni” un “Teiči” grafisko daļu un teritorijas izmantošanas un apbūves noteikumiem” atzīšanu par spēku zaudējušiem**

Ādažu novada pašvaldības dome izskatīja sabiedrības ar ierobežotu atbildību "VESTABALT" (reģ. Nr. 40103011765, adrese: Krišjāņa Barona iela 11 - 47, Rīga, Latvija, LV-1050, e-pasts: info@vestabalt.lv) 23.09.2024. iesniegumu (reģistrēts 23.09.2024. ar Nr. ĀNP/1-11-1/24/4847) ar lūgumu atcelt detālplānojumu nekustamajiem īpašumiem “Kaspersoni” (kadastra Nr. 80440110020) un “Teiči” (kadastra Nr. 80440110023).

Izvērtējot ar iesniegumu saistītos apstākļus, tika konstatēts:

1. Detālplānojums Ādažu novada Ādažu ciema nekustamajiem īpašumiem “Kaspersoni” un “Teiči” apstiprināts ar Ādažu novada domes 23.10.2007. lēmumu Nr. 95 “Par detālplānojuma Ādažu novada Ādažu ciema nekustamajiem īpašumiem “Kaspersoni” un “Teiči” apstiprināšanu un saistošo noteikumu Nr. 39 “Par detālplānojuma Ādažu novada Ādažu ciema nekustamajiem “Kaspersoni” un “Teiči” grafisko daļu un teritorijas izmantošanas un apbūves noteikumiem” izdošanu” un 23.10.2007. saistošajiem noteikumiem Nr.39 “Par detālplānojuma Ādažu novada Ādažu ciema nekustamajiem “Kaspersoni” un “Teiči” grafisko daļu un teritorijas izmantošanas un apbūves noteikumiem” (saistošie noteikumi Nr.39 publicēti oficiālajā laikrakstā „Latvijas Vēstnesis” 06.11.2007., Nr.178) (turpmāk – Detālplānojums).
2. Detālplānojuma teritorijai Ādažu novada teritorijas plānojumā noteikts funkcionālais zonējums Jauktas centra apbūves teritorija (JC1), Mazstāvu dzīvojamās apbūves teritorija (DzM), Transporta infrastruktūras teritorija (TR) un Ūdeņu teritorija (Ū).
3. Detālplānojuma mērķis ir sadalīt zemes gabalus 45 atsevišķos zemes gabalos un izveidot transporta risinājumus.
4. Detālplānojuma risinājumi ir integrēti Ādažu novada teritorijas plānojumā.
5. Detālplānojuma teritorijā šobrīd ietilpst 2 nekustamie īpašumi:
	1. nekustamais īpašums “Kaspersoni” (kadastra Nr. 80440110020), kas sastāv no zemes vienības ar kadastra apzīmējumu 80440110020, un īpašuma tiesības uz to ir nostiprinātas Ādažu pagasta zemesgrāmatas nodalījumā Nr. 100000078011 sabiedrībai ar ierobežotu atbildību "VESTABALT", reģ. Nr. 40103011765;
	2. nekustamais īpašums “Teiči” (kadastra Nr. 80440110023), kas sastāv no zemes vienības ar kadastra apzīmējumu 80440110023, un īpašuma tiesības uz to ir nostiprinātas Ādažu pagasta zemesgrāmatas nodalījumā Nr. 100000195417 Vārds Uzvārds.
6. Detālplānojums ir izvērtēts ņemot vērā Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 131.2 punktā noteiktos kritērijus, t.sk.:
	1. *ir uzsākta detālplānojuma īstenošana* (saskaņā ar Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 125.1 punktu par detālplānojuma īstenošanas uzsākšanas dienu ir uzskatāma diena, kad stājies spēkā tās institūcijas lēmums par būvniecības ieceres akceptu atbilstoši noteiktajiem detālplānojuma īstenošanas nosacījumiem, kas pilda būvvaldes funkciju – Detālplānojuma teritorijā būvatļaujas atbilstoši Ādažu novada būvvaldes sniegtajai informācijai nav izsniegtas, tātad tā īstenošana nav uzsākta);
	2. *īstenošana notiek saskaņā ar detālplānojumu* (Detālplānojuma īstenošana nav uzsākta);
	3. *detālplānojums ir publiski pieejams sistēmā* (Detālplānojums ir publiski pieejams sistēmā: <https://geolatvija.lv/geo/tapis#document_3401>);
	4. *ir ievēroti detālplānojuma īstenošanas nosacījumi, kas ietverti spēkā esošo saistošo noteikumu par teritorijas plānojuma vai lokālplānojuma apstiprināšanu noslēguma jautājumos* (saskaņā ar Ādažu novada teritorijas plānojuma Teritorijas izmantošanas un apbūves noteikumu (turpmāk – TIAN) 1069.punktu, pirms TIAN spēkā stāšanās apstiprināto detālplānojumu īstenošana jāuzsāk piecu gadu laikā pēc TIAN spēkā stāšanās (tātad līdz 04.07.2023.) - Detālplānojuma īstenošanas nosacījumi, kas ietverti Ādažu novada teritorijas plānojumā nav ievēroti);
	5. *ir saņemts detālplānojuma izstrādes ierosinātāja vai tā saistību pārņēmēja, vai detālplānojuma teritorijas zemes īpašnieka vai tiesiskā valdītāja iesniegums par detālplānojuma atcelšanu* (ir saņemts nekustamā īpašuma “Kaspersoni” (kadastra Nr. 80440110020) īpašnieka 23.09.2024. iesniegums ar lūgumu atcelt Detālplānojumu; nekustamā īpašuma “Teiči” (kadastra Nr. 80440110023) īpašniecei Pašvaldība 20.04.2023. un 08.10.2024. nosūtīja vēstules ar lūgumu sniegt viedokli par Detālplānojuma īstenošanas turpināšanu vai atcelšanu, atbilde nav saņemta).
7. Atbilstoši spēkā esošā Ādažu novada teritorijas plānojuma (kas saskaņā ar Teritorijas attīstības plānošanas likuma 25.panta ceturto daļu, 27.panta trešo daļu un Vides aizsardzības un reģionālās attīstības ministrijas 04.07.2018. vēstuli Nr. 1-18/5924 īstenojams no 04.07.2018.) TIAN 1064. punktam, ja piecu gadu laikā pēc teritorijas plānojuma spēkā stāšanās dienas detālplānojuma īstenošana nav uzsākta, Pašvaldībai ir tiesības pieņemt lēmumu par detālplānojuma atcelšanu.
8. Detālplānojuma atcelšana neradīs sabiedrības un Pašvaldības interešu aizskārumu.
9. Zemes vienību ar kadastra apzīmējumu 80440110020 un 80440110023 turpmākā izmantošana un apbūve īstenojama atbilstoši spēkā esošajam Ādažu novada teritorijas plānojumam.
10. Saistošo noteikumu “Par Ādažu novada domes 23.10.2007. saistošo noteikumu Nr.39 “Par detālplānojuma Ādažu novada Ādažu ciema nekustamajiem īpašumiem “Kaspersoni” un “Teiči” grafisko daļu un teritorijas izmantošanas un apbūves noteikumiem” atzīšanu par spēku zaudējušiem” projekts publicēts 24.01.2025. pašvaldības tīmekļvietnē [www.adazunovads.lv](http://www.adazunovads.lv).
11. Pašvaldību likuma 4.panta pirmās daļas 15.punkts un 10.panta pirmās daļas 1.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir izdot saistošos noteikumus, tostarp pašvaldības nolikumu, kā arī saistošos noteikumus par pašvaldības budžetu un teritorijas plānojumu.
12. Pašvaldību likuma 44.panta otrā daļa noteic, ka dome var izdot saistošos noteikumus, lai nodrošinātu pašvaldības autonomo funkciju izpildi, ievērojot likumos vai Ministru kabineta noteikumos paredzēto funkciju izpildes kārtību.
13. Pašvaldību likuma 46.panta ceturtā daļa noteic, ka 46.pantā noteikto kārtību (t.sk., attiecībā uz prasību pievienot paskaidrojuma rakstu ar saistošo noteikumu sākotnējās ietekmes izvērtējumu un publicēšanu pašvaldības oficiālajā tīmekļvietnē sabiedrības viedokļa noskaidrošanai) nepiemēro saistošo noteikumu projektam teritorijas plānošanas jomā. Saistošo noteikumu projektus publicē pašvaldības oficiālajā tīmekļvietnē ne vēlāk kā trīs darbdienas pirms domes kārtējās sēdes vai ne vēlāk kā trīs stundas pirms domes ārkārtas sēdes.
14. Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.
15. Teritorijas attīstības plānošanas likuma Pārejas noteikumu 10.punkts noteic, ka pēc Teritorijas attīstības plānošanas likuma spēkā stāšanās ir spēkā detālplānojumi, kas apstiprināti ar pašvaldības saistošajiem noteikumiem.
16. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 3.punkts noteic, ka visus pašvaldības lēmumus, kas saistīti ar plānošanas dokumentu izstrādi un apstiprināšanu, pašvaldība piecu darbdienu laikā pēc to spēkā stāšanās ievieto Teritorijas attīstības plānošanas informācijas sistēmā, pašvaldības tīmekļa vietnē, kā arī nodrošina informācijas pieejamību citos sabiedrībai pieejamos veidos**.**
17. **Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem”** **131.1 punkts noteic, ka** **papildus teritorijas plānošanas procesam spēkā esošo detālplānojumu pārskatīšanu un izvērtēšanu pašvaldība var veikt detālplānojumu īstenošanas uzraudzības ietvaros.**
18. **Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 131.3 punkts noteic, ka pēc detālplānojuma izvērtēšanas pašvaldības dome lemj par detālplānojuma atcelšanu vai tā risinājumu iekļaušanu teritorijas plānojumā vai lokālplānojumā.**
19. Ādažu novada teritorijas plānojuma Teritorijas izmantošanas un apbūves noteikumu (apstiprināti ar 27.03.2018. Ādažu novada pašvaldības saistošajiem noteikumiem Nr.7 „Ādažu novada teritorijas plānojuma grafiskā daļa un teritorijas izmantošanas un apbūves noteikumi”, kas grozīti ar 23.03.2021. saistošajiem noteikumiem Nr.12/2021 un atzīti par spēku zaudējušiem daļā ar 23.11.2023. saistošajiem noteikumiem Nr. 46/2023 un 27.12.2024. saistošajiem noteikumiem Nr. 55/2024) 1064.punkts noteic, ka, ja piecu gadu laikā pēc Teritorijas plānojuma stāšanās spēkā dienas šai punktā minēto detālplānojuma īstenošana nav uzsākta, pašvaldībai ir tiesības pieņemt lēmumu par detālplānojuma atcelšanu.

Pamatojoties uz iepriekš minēto un Pašvaldību likuma 4. panta pirmās daļas 15. punktu, 10. panta pirmās daļas 1.punktu, 44.panta otro daļu, 46.panta ceturto daļu, Teritorijas attīstības plānošanas likuma 12.panta trešo daļu un tā Pārejas noteikumu 10.pantu, Ministru kabineta 14.10.2014. noteikumu Nr. 628 “Noteikumi par pašvaldību teritorijas attīstības plānošanas dokumentiem” 3.punktu, 131.1 punktu, 131.3 punktu un Ādažu novada teritorijas plānojuma Teritorijas izmantošanas un apbūves noteikumu 1064.punktu, kā arī ņemot vērā domes Attīstības komitejas 15.01.2025. atzinumu, Ādažu novada pašvaldības dome

**NOLEMJ:**

1. Apstiprināt Ādažu novada pašvaldības saistošos noteikumus Nr. XX/2025 “Par Ādažu novada domes 23.10.2007. saistošo noteikumu Nr.39 “Par detālplānojuma Ādažu novada Ādažu ciema nekustamajiem īpašumiem “Kaspersoni” un “Teiči” grafisko daļu un teritorijas izmantošanas un apbūves noteikumiem” atzīšanu par spēku zaudējušiem”.
2. Uzdot pašvaldības Centrālās pārvaldes Teritorijas plānošanas nodaļai lēmumu un saistošos noteikumus ievietot Teritorijas attīstības plānošanas informācijas sistēmā (TAPIS) un publicēt saistošos noteikumus oficiālajā izdevumā “Latvijas Vēstnesis”, kā arī paziņojumu par saistošo noteikumu pieņemšanu publicēt pašvaldības informatīvajā izdevumā “Ādažu Novada Vēstis” un pašvaldības tīmekļa vietnē [www.adazunovads.lv](http://www.adazunovads.lv).
3. Par lēmuma izpildi atbild pašvaldības Centrālās pārvaldes Teritorijas plānošanas nodaļa.
4. Pašvaldības izpilddirektora vietniecei veikt šī lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@TPN

@IDRV

@SIA "VESTABALT", reģ. Nr. 40103011765, e-pasts: info@vestabalt.lv

Vārds Uzvārds, adrese

Indra Murziņa, 20203786